Healthy Origins Pycnogenol Review (UPDATE: 2019) | BrainReference.com
Home Other Disorders Healthy Origins Pycnogenol Maandagoggend - Almero
Home / Almero / Maandagoggend
Twee vriende het aan die begin van 2018 vir my en my broer op Wellington treinstasie opgelaai, net na 9 die aand. Ek en my broer het trein gery van Johannesburg af tot in die Kaap. Dit het 12 ure langer gevat as wat ons beplan het. Dit is nie belangrik nie.
“Maandagoggend” se storie gaan oor die een vriend. Hy het ‘n snor.
Die eerste ding wat hy my vertel toe ek hom sien (met KFC in sy verwelkomende hande) was dat hy iemand ontmoet het.
“Sy’s bad news. Ek is lief vir haar.”
“Maandagoggend” se storie gaan oor hulle.
Volgens al ons standaarde was sy nie noodwendig iemand wat iets goed sal beteken vir ons en vir hom nie, maar op een of ander manier het hy en ons besluit dat dit juis haar geregtig maak op al ons liefde.
Hy het baie maande agter haar aan geloop en gewag. Sy het elke keer weggedraai en verdwyn.
Tydens een aand voor my klavier in my ouerhuis, het hulle storie weer in my kop gedraai.
“Sy dans net as niemand haar sien. Sy lag net as niemand haar hoor.”
Dit was die begin van die liedjie.
Die liedjie is klaar geskryf saam met Danie in sy woonstel. Moskou het kom dromme speel vir die lied.
My vriend het by homself gehuil. Ek het gedink hy rou.
Vandag is hulle saam. Hy en sy ‘bad-news’ meisiekind.
Hulle leer my elke dag van geloof en van vertroue. Van liefde en van aanhou.
Sy is nie meer ‘n maandagoggend, of blou nie. Sy is nou al die kleure van sy reënboog, en ook wit, en ook pikswart.
Almero Vuurvas EP CD
Vuurvas was die begin, voor Maandag, en voor vandag. Uitgebring in 2016 met hulp van Bouwer Bosch en Peach van Pletzen. Dit bevat stories uit die verlede, toe als nog onder water was.
was last modified: Nov 8th, 2018 by Lian